Бурбулис, Геннадий Эдуардович

Бу́рбулис Генна́дий Эдуа́рдович (вина 1945 шеран 4 августехь, Первоуральскехь, Свердловскан область, ССРС) — советийн а, Россин а пачхьалкхан а, политикин а гӀуллакххо. Ельцин Борисан президенталлин йуьххьехь цуьнан герггарчех нийсархойх цхьаъ. 1991—1992 шерашкахь Пачхьалкхан секретаран а, Россин Правительствон председателан хьалхара гӀовсан а даржехь вара. РСФСР агӀора дакъа лаьцна Беловежски барт беш. I а, II а кхайкхаман РФ Пачхьалкхан думин депутат (1993—1999). Новгородан областан вице-губернатор (2000—2001), Федерацин Кхеташонан регионера декъахо (2001—2007).

 Биографи 

 Хьалхара шераш а, дешар а 
Вина 1945 шеран 4 августехь Первоуральскехь. Нана — Белоногова Валентина Васильевна. Да — Бурбулис Эдуард Казимирович. Деда, Казимир Антонович Бурбулис, кхелхина Урале Литвара 1915 шарахь.

1962 шарахь чекхйаьккхира йуккъера ишкол, балха хӀоьттира Хромпикан заводе  КИП слесарь, ткъа цул тӀаьхьа Первоуральскан керла биргӀанийн заводе вахара.

1964 шарахь дуьйна — баккъал а долчу тӀеман гӀуллакхехь ву ракетийн эскаршкахь.

1969 шарахь деша хӀоьттира, ткъа 1973 шарахь чекхйаьккхира Уралан пачхьалкхан университетан философин факультет.

 Карьерин йуьхьиг 
ССКП декъахо 1971 шерера 1990 шо кхаччалц.

1973 шарахь дуьйна, 10 шарахь, хьийхира диалектин материализм, марксистийн-ленинан философи, Уралан политехникин институтехь. Доцент, философин Ӏилманийн кандидат. 1983—1989 шерашкахь хилла Свердловскера Бесара металлургин министраллин Йерригсоюзан говзанчийн квалификаци айаран институтан йукъараллин Ӏилманийн кафедрин куьйгалхо, Ӏилманан а, методикин а белхан агӀора директоран гӀовс.

 Перестройка 
Перестройкин йуьххьехьССКП гӀалин комитето къобал дарца кхоьллира Свердловскехь политикин клуб «Дискуссин трибуна». Трибунин гуламаш хилира 1987 шеран майра 1989 шеран январь кхаччалц а, 1990 шеран 26 сентябрехь а. Бурбулис хилла Трибунин Кхеташонан председательВ споре рождается позиция // Уральский рабочий. 26 марта 1988 года. Актив Трибуны сотрудничал с Свердловским областным комитетом КПССИстория Урала. XX век. / Под ред. Б. В. Личмана. — Екатеринбург: СВ-96, 1998. — С. 297.. Трибуна чӀогӀа уьйр йара «Хаар» йукъараллица (цуо йелира Трибунин Кхеташонна шен хӀусам), ЙЙерригроссин историн а, оьздангаллин а иэсаш ларйаран йукъараллица, Йерригсоюзан философин йукъараллица, ткъа кхин а кхоллараллин берташцаПилар Бонет. Невозможная Россия. Борис Ельцин, провинциал в Кремле // Урал. — 1994. — № 4. Трибунин Кхеташо (иза лаьттара меттигера интеллигенцин векалех, царна йукъахь бара дуккха а философаш-марксисташ) гуллора хӀора кӀирнах. Гуламан чоь хоржура ССКП Свердловскан гӀалин комитето, луъург чу а вуьтура. Хьалхара гуламехь дийцира Свердловскан историн а, оьздангаллин а иэсех лаьцна. Трибунин партин куьйгалхошца йолу йукъаметтиг тайп-тайпана йара. ССКП гӀалин комитето лора Трибунин чоь. Амма 1987 шеран гурахь, 21 октябрехь, Б. Н. Ельцин ССКП Пленумехь коммунистийн партин цхьацца куьйгалхой йемалбеш вистхилар бахьнехь Трибунин цамагийра Октябран революцин 70 шо кхачарна лерина дийцарш дан. 1988 шарахь оьздангаллин баланашна тӀера Трибуна дехьайелира политикин белхашка. 1988 шеран январехь дийцира демократизацех а, харжамех а болу белхах лаьцна.

 Классан чин 
 Россин Федерацин Баккъала волу пачхьалкхан 3 классан хьехамча (2008)Указ Президента Российской Федерации от 6 мая 2008 года № 711 «О присвоении классных чинов государственной гражданской службы Российской Федерации федеральным государственным гражданским служащим Аппарата Совета Федерации Федерального Собрания Российской Федерации» 

 Билгалдахарш 

 Хьажоргаш 

 Судьба трубоукладчика
 Биография на сайте panorama.ru
 Интервью с «крестным отцом» правительства Гайдара Геннадием Бурбулисом.
 «Смертный приговор Советскому Союзу подписал ГКЧП» // Лента.ру, 08.04.2015 (интервью)


Категори:ССРС Лакхара Кхеташонан декъашхой (1989—1991)
Категори:РСФСР гуонашкара ССРС халкъан депутаташ
Категори:Россин президентан администрацин белхалой
Категори:Россин Федерацин Правительствон председателан хьалхара гӀовсаш
Категори:Россин Федерацин Правительствон Аппаратан куьйгалхой
Категори:Россин Федерацин Советан декъашхой (2000 дуьйна)
Категори:Новгородан областан политикаш
Категори:Россин Федерацин I кхайкхаман Пачхьалкхан думан депутаташ
Категори:Россин Федерацин II кхайкхаман Пачхьалкхан думан депутаташ
Категори:Россин Федерацин Пачхьалкхан думан цхьанамандатан гуонан депутаташ
Категори:Уралан техникин университетан хьехархой
Категори:ССКП декъахой